BUDAPEST MAGYARORSZÁG
A gyönyörű Budapest!
A kelet Párizsa.
Micsoda elképesztő város!
És ide érkeznek meg az atlétika legjobbjai az egész világból…
Itt vagyok. Sikerült.
…a 2023-as atlétikai világbajnokságra.
Ez már egy másik szint.
MOST ÉRTÜNK FÖLDET
A mezőny csupa hírességből áll.
Azokban az években, amikor nincs olimpia, az atlétika legfontosabb eseménye a vb.
- Elvileg. - Készen állok.
Gondolom.
Nagyon nagy a tét ezeknél a versenyeknél.
Tudni kell nyomás alatt teljesíteni, amikor igazán számít.
Itt nemcsak a többi amerikai ellen futsz,
hanem az egész világ ellen.
Itt mindenki a maximumot hozza.
Sehol máshol nincs ekkora nyomás.
Itt ember embernek farkasa.
LÁSS CSODÁT!
- Csináljam én? - Köszi!
A világbajnokság nagyon fontos.
- Gyere át! - Köszi!
Budapesten mindenki az atlétikára figyel.
Kilenc nap alatt rengeteg verseny lesz.
A média, a tévé…
Mindenért keményen meg kellett dolgoznom, és szerencsét kellett próbálnom…
A legjobb rövidtávfutók közt vagyok.
A sok figyelem óriási nyomással jár.
Zharnel, az eddigi bajnokságok nem a terv szerint sikerültek?
Nem vallottam kudarcot. Sok mindent elérhetek még.
A világbajnokságok idején
a média sokkal keményebben bánik a sportolókkal.
Van, aki kizárja.
Nem szabad engedni, hogy a média,
hogy idegenek mondják meg, ki vagy.
Van, aki élvezi.
A világ leggyorsabb emberével beszélek?
- Te lennél az? - Szerintem igen.
Nem könnyű reflektorfényben lenni. De végeredményben egyvalami számít.
Tudsz-e teljesíteni extrém nyomás alatt? Főleg a kulcspillanatokban.
A teljes atlétikai világbajnokságot
ebben az elképesztő stadionban rendezik meg.
A 35 000 néző alig várja a kezdést.
A világ minden sarkából érkezett több mint 2000 élsportoló
el fog bűvölni minket az elképesztő teljesítményével.
A színpad készen áll. Ideje együtt meglátnunk a csodát.
Érzik, ahogy reng a föld?
Hölgyeim és uraim, kezdődjék a csoda!
ARANY ÉS SEMMI MÁS
Mit hallgatsz ma?
Ez a versenynapi lejátszási listám. Elég régi már, de jól beválik.
DJ Noah Lyles élőben Budapestről.
Az motivál, hogy elhiszem, hogy a legjobb lehetek.
2× VILÁGBAJNOK
Ezt látványos eredményekkel szeretném bizonyítani.
Két aranyat akarok nyerni.
100 és 200 méteren is.
Ez eddig nagyon keveseknek sikerült. De én is fel fogok kerülni erre a listára.
Csak én máshogy akarom csinálni, mint a többiek.
Sávba! Fej lazán!
NOAH EDZŐJE
Vigyázz!
Kitörök a sport világából.
Az atlétika le van szakadva a többi sporttól. Ezen változtatni akarok.
- Egyszerre. - Oké.
A lábszár szöge kicsit éles.
- Az első lépés emiatt túl rövid. - Oké.
- Látod? Hátul van. - Oké. Elöl legyen?
- Nem, alattad. - Oké.
Kicsit hosszabb kell legyen a lépés.
Szeretném magammal rántani a sportot.
Ezért úgy érzem, a két arany
a legkomolyabb rendezvényen az egész sportágnak jót tenne.
Tehát mindenkit le kell győznöm.
Köztük az előző világbajnokot is.
Ő kicsoda?
Fred Kerley.
1× VILÁGBAJNOK, 1× OLIMPIAI DOBOGÓS
Nem állnak készen. Erre nem állnak készen.
Mindig is gyors voltam.
Vigyázz!
Gyerünk! Futás!
FRED EDZŐJE
Oké.
Texasi vagyok. Eredetileg futballistának készültem.
- Milyen poszton voltál? Safety? - Nem, cornerback.
Az félelmetes lehetett.
Ja. Szeretek bunyózni.
De az Úr megmutatta, hogy az atlétikával fogok világot látni.
Vigyázz!
Kerley szépen mozog.
Kezd meglépni.
Ma este ő a legnagyobb, a legerősebb és a leggyorsabb.
- 9,94 másodperc! - Fred Kerley, az újabb amerikai sztár!
Tudtam, hogy a legjobb leszek. Minden atlétikai eseményen nyerni akartam.
Texasi gyerek vagyok.
Erre születtem.
2022-ES VB-DÖNTŐ
Vajon ma történelmet ír?
Noah duplázásának legnagyobb akadálya Fred.
Kerley-n nagy a nyomás.
Idén sokat fejlődött.
21× VB-DOBOGÓS
Egyre gyorsabb.
Kerley megcsinálta! Megvan az arany!
Karrierének legjobb évét zárja a világbajnokságon.
Fred Kerley meg akarja védeni a címét.
Fred Kerley világbajnok!
9,86 másodperc!
Szinte hihetetlen!
Elég gyors, az biztos.
De szerintem ezt én is tudom hozni.
HÁROM NAP A 100 MÉTER DÖNTŐJÉIG
Sajtótájékoztatóra kell mennie. Köszönjük!
- Hogy alakul a farm? - Elég jól.
Milyen állataid vannak?
Jó sok csirke és pár tehén.
- Meg méhek. - De jó!
A pályán vagyunk a stadionban.
Hova kéne mennünk?
Oké, jól van.
Az atlétáknak ott kell lenni fejben.
El kell fogadnod, ha valaki gyorsabb nálad,
de akkor is szívből el kell hinned, hogy így is le fogod győzni.
Ha erre nem vagy képes,
akkor ne menj atlétának!
Kiírtam, hogy 9,65-öt és 19,10-et fogok futni.
A kommentekben…
BIZTOS NEM
…kicsináltak.
19,1 ESETLEG, DE 9,65?
A TESÓ KIROBBANTOTTA A 3. VH-T
USAIN CSAK RÖHÖG
Mi közöd hozzá, hogy elmondtam a célomat?
A 9,65 ESÉLYTELEN
9,65? SZÉP IS LENNE
Ha Noah rákezd,
sokan megbotránkoznak? Az biztos.
Az ellenfelei úgy vannak vele, ő 200 méteres futó.
Miből gondolja, hogy 100 méteren
bármit is tudna villantani?
Nem meglepő, hogy kizárnának.
Mi a kotta?
Noah ilyen. Figyelmet akar. Én semmit nem teszek a figyelemért.
Én 24/7 ugyanaz az ember vagyok.
Futok, meg csinálom a dolgom.
Milyen hülye kérdésekre számítotok?
Nekem van egy jóm.
Ha börtönbe mennél…
2× OLIMPIAI DOBOGÓS
Jézusom! Jól kezdődik.
Ha addig kéne maradnod, amíg kiraksz egy Rubik-kockát,
vagy tíz hétig, melyiket választanád?
A Rubik-kockát.
Azta!
Két oldalt ki tudok rakni.
Szerintem ez sokat elárul rólad.
Fred, mesélj már a tehenekről!
- Hány van? - Három, tesó.
- És mekkorák? - Nagyok. De én vagyok a legnagyobb.
Fred és én nagyon különbözőek vagyunk.
Én nyíltan vállalom az érzéseimet.
Ő nem.
- Na jó, lehet, a két hetet kérem. - És nincs interneted.
- Lehet, a két hetet kérem. - Tíz hét.
Ja, tíz hét?
Akkor marad a Rubik-kocka.
Fred nagyon csendes ember.
Nem szokott áthívni lógni.
Nem ilyen a kapcsolatunk.
Ez az amerikai csapat sajtótájékoztatója. Kezdjük Fred Kerley-vel, a szélen!
Jelenleg te vagy a leggyorsabb ember a földön.
- Sokan vannak… - Ez nem igaz.
…akik a címedre törnek.
- Nem vagy bőbeszédű. - Nem.
De mit üzensz azoknak, akik a címedre pályáznak?
Fred Kerley vagyok. A cím az enyém.
- Mindenki ezt mondja, amíg meg nem verik. - Hogyne.
Nem a kamerának majomkodni jöttem. Felőlem ő csinálja.
Én csak gyorsan futok, kicsinállak, szétverem a fejed, és megyek a dolgomra.
Szerinted utolérhet 100 méteren?
Nem. Nem aggódom miatta.
Noah Lyles, gratulálok a marketingeseidnek.
Mindenki csak két számról beszél:
a 19,10-ről és a 9,65-ről.
Mennyire vagy biztos ezekben a számokban?
Köszi a dicséretet a marketingesemnek, az én vagyok.
Karriered során először posztoltál számokról. Miért most?
Hiszek a kimondott szó erejében.
Ha ezt nem mondom ki magamnak,
hogy tudnám elérni?
Efelől senki nem aggódik.
Ha Noah 9,65-öt fut, akkor én kevesebbet.
Marcell Jacobs olimpiai bajnok volt 100 méteren. Végre magára talált.
Mit vártok tőle?
Tudom, milyen formában van.
Hogy visszatérne? Sokat kinéznek abból az emberből.
Jelenleg nem igazán aggódunk miatta.
Ebben a kérdésben ott volt a válasz. Nincs több mondanivalóm.
Sok sikert a versenyhez! Minden jót!
Jacobsnek dolgoznia kéne a megbízható teljesítményen.
És sosem győzött le.
Ennyit gondolok róla.
Ha megint arról fognak kérdezni, aki nincs itt…
Nagyon unom már. Mindegy.
KÉT ÉVE GYŐZTEM AZ OLIMPIÁN 100 MÉTEREN
ALIG VÁROM, HOGY ÚJRA VERSENYEZHESSEK
A kommenteken csak nevetek.
„Fél a versenyzéstől!”
„Csak a szája nagy, de nem csinál semmit!” Bla-bla.
Vicces.
Amikor számítani fog, akkor odateszem magam,
és újabb érmet szerzek.
Azt kell mondjam, egyelőre jól bírom az utazást.
Kezdem energikusabbnak érezni magamat.
Bírod az ülést?
Kicsit érzem, de nem vészes.
Rabatban és Firenzében nem tudtam rajthoz állni.
Két éve sérülésekkel küzdök.
De felkészültem a vébére.
Ez fontos.
Kezdjük kis körökkel, aztán egyre nagyobbakat csinálj!
Jelenleg nem tudok úgy edzeni, ahogy szeretnék.
Az elmúlt három hónapban csak 10 napot tudtam rendesen edzeni
a világbajnokságra készülve.
Az ellenfeleim pedig sokkal többet. Nem könnyű ezt elfogadni.
Kicsit arrébb álljanak a lábaid!
Olyan érzés, mint tegnap az elején. De be fog ütni a fájdalomcsillapító.
Tudom, hogy Noah Lyles is itt van. De nem miatta és nem mások miatt jöttem.
A lehető legjobban akarok teljesíteni a versenyen.
És fel akarom venni a kesztyűt.
A 100 MÉTERES DÖNTŐ NAPJA
De jó illata van!
RÖVIDTÁVFUTÓ
- Mint a mekis sült krumpli! - Oké, ennyi. Köszönöm.
Te jó ég!
SHA’CARRI EDZŐJE
- Ez az! - Ez friss.
Most vették ki az olajból.
- Az 525-ös busszal megyünk? - Nem, a 455-össel.
Változtattál?
Beírtam a csoportba.
- 455. - 455.
Ez az első világbajnokságom. Rajtam a világ szeme.
Magamra is nagy nyomást helyezek, és arra most még rájön ez is.
Ez egy új szintje a stressznek. Nem azt mondom, hogy nem álltam rá készen…
de hagytam, hogy elborítson.
Ez jár a legtöbbet a fejemben,
most, hogy ilyen komoly versenyeken indulok.
Az amerikai bajnoktól sokat kérdeznek.
Képes vagy rá, hogy világbajnok legyél,
és 100 és 200 méteren
hat év után először győzelmet szerezz az USA-nak?
Tudja, hogy sokan szurkolnak neki,
de sokan szurkolnak ellene is.
Vigyázz! Rajt!
11× VILÁGBAJNOKI, 5× OLIMPIAI DOBOGÓS
Remélem, odaérek a reggelire.
Ha nem, szerintem meghalok.
Éhen fogok halni.
100-on és 200-on is versenyzek.
Örülök, hogy újra indulok 100-on, nagyon várom.
2022-ben második lettem.
És várom, hogy egy aranyérmet is szerezzek emellé.
Jó hangja van.
Én nem mondanám, de ha te így gondolod,
akkor így gondolod.
VEZETŐEDZŐ, MVP ATLÉTIKAI KLUB
Mondjuk úgy, hogy én nem adnék pénzt, hogy halljam.
Ez a világbajnokság.
Nyilván mindenki izgul.
Én már pár éve járok ide, úgyhogy nem mondanám, hogy izgulok.
De remélem, amikor eljön az idő, és teljesíteni kell,
a versenyzőink azt hozzák, amit az edzéseken.
Ha ez sikerül, akkor nem lesz gond.
- Fordítva van a szemüveged. - A jó nők ilyet hordanak.
- Szerintem fordítva van. - Bigsnek ez nem jön be.
Nagyon nagy a nyomás az elvárások miatt.
De nem figyelek rá.
Emiatt nem válok más emberré.
Vigyázz! Rajt!
Életem legjobb formájában vagyok.
Remélem, sikerül aranyat szereznem 100-on.
Egyenesen, ja.
Majd holnap este meglátjuk.
Hoppá! Oké.
Ja, most már éhes vagyok.
Ja.
Csirkefalatot kérek. Nem akarok üres hassal utazni.
- Irány a McDonald’s! - Mi?
- Megyek a McDonald’sba. - Veszel nekem valamit?
FÉRFI 100 MÉTERES SÍKFUTÁS ELŐDÖNTŐK
Hamarosan kezdődnek a férfi 100 méteres síkfutás elődöntői.
Három elődöntő van.
Mindhárom elődöntő első két helyezettje
automatikusan továbbjut a döntőbe.
És az őket követő két leggyorsabb futó is
bejut a döntőbe.
Ha Noah Lyles nem jut döntőbe,
akkor nem fog menni a duplázás.
Fred és Noah egymás ellen.
Mindenki erre a versenyre vár.
Fred a jelenlegi világbajnok 100 méteren.
Nyilván szeretné megvédeni a címét.
100 méteren nem lehet hibázni.
Muszáj jól rajtolni. Ha nem sikerül, azon el is ment a verseny.
Eljött a férfi 100 méteres futás elődöntőinek ideje.
Indul az első futam a három közül.
A hármas sávban az olasz olimpiai bajnok!
Az olimpiai bajnok Jacobs szeretne döntőbe jutni.
A négyes sávban a háromszoros amerikai világbajnok.
Ez a szupersztár nem egy csendes jelenség.
Minden idők egyik legjobb futója 200 méteren,
de most 100 méteren indul.
Fogalmam sincs, ki nyerheti ma este
a 100 méteres futás elődöntőit.
Azt pláne nem tudom, ki jut a döntőbe.
Indul az első elődöntő. Csak az első két helyezett jut garantáltan a döntőbe.
MARCELL FELESÉGE
Milyen formában van az olimpiai bajnok,
Európa-bajnok és fedett pályás világbajnok?
Jacobsot ebben az évadban nagyon keveset láttuk.
Rajthoz!
Vigyázz!
Szabályos rajt.
Omanyala jól indít.
Lyles még nem gyorsult fel igazán.
De Noah Lyles most megmutatja, mit tud!
Lyles és Sani Brown! Csodás teljesítmény!
Noah Lyles, 9,87 másodperc!
Az első 20 métert nagyon megnyomta.
Gyönyörű győzelmet aratott.
Negyedik lett.
Vagy csak ötödik?
Jacobsnek, az olimpiai bajnoknak túl problémás szezonja volt.
Nem igazán meglepő, hogy nem jutott döntőbe.
Lemaradt, bassza meg!
Pont ez volt a célom.
Ahogy elindultam,
láttam, hol van Omanyala. Mondom: „Tesó, ez nem lesz elég.
Ha ilyen közel vagy, az gond.”
Az edzőm ki fog csinálni az ujjrázásért,
de bocs, ki kellett adnom a feszkót.
Nagyon jó lett volna döntőbe jutni,
de tudtam, hogy nagyon nehéz és problémás lesz.
A 100 méteres síkfutás nem könnyű műfaj.
Nem lehet lébecolni.
Nagyon nehéz volt. Főleg mentálisan szenvedtem meg.
Kemény szezonod volt, de jó itt látni.
Igen, voltak fizikai gondok.
De szerintem azoknak mindig okuk van.
Fejben sem voltam ott. Nem találtam a belső békét.
Ez nehéz volt. Nagyon nehéz.
Ez nem az én évem.
Rémes 100-on versenyezni, ha nem vagy 100%-on.
Ez van. Nehéz.
Az a helyzet, hogy amikor megnyertem az olimpiát,
úgy éreztem, eljutottam idáig,
tehát mindent jól csinálok.
Kétszer annyit kellett volna dolgoznom.
Jön a második elődöntő. A futók a pályán.
A hetes sávban 9,83-as idejével a bolygó idei leggyorsabb embere:
Nagy-Britannia és Észak-Írország színeiben Zharnel Hughes.
Hajrá Zharnel!
Vigyázz!
És elindultak.
Coleman remekül kezd.
Ki zárkózik fel hozzá?
RÖVIDTÁVFUTÓ, 100 MÉTER
Gyerünk, Zharnel!
Hughes megtalálta a ritmust.
Coleman és Hughes épp megelőzték Ryiem Forde-ot.
Remek futás Zharnel Hughestól.
Kiharcolta az esélyt.
Megy a világbajnokság döntőjébe.
Magabiztosan érzem magam.
Nyugodt vagyok, élvezem a pillanatot.
Lépésről lépésre haladok.
Nem gondolkozom túlságosan előre,
mert hiába vagyok én a világ egyik leggyorsabb embere,
könnyű elveszteni a fókuszt, és ezt nem akarom hagyni.
FÉRFI 100 MÉTER 3. ELŐDÖNTŐ
Itt az ideje a férfi 100 méteres síkfutás harmadik, utolsó elődöntőjének.
Ismét üdvözöljük a stadionban
az USA világbajnoki címvédőjét,
Fred Kerley-t!
Fred Kerley idén tekintélyt parancsoló formában van.
A címvédő.
Lássuk, az öreg felsül-e az elején!
Mindenki Fred Kerley koronájára pályázik.
Frednek sikerülhet a címvédés?
Vigyázz!
A férfiak utolsó elődöntője 100 méteren. Lássuk!
Fred Kerley lassan veszi fel a tempót.
Ajjaj, Fred!
A jamaicai Seville nagyot megy!
Kerley-nek oda kell tennie magát.
Ajjaj!
Kerley küszködik!
Hoppá!
Ó, Fred!
Nagyon szoros!
A jamaicai nyert.
De hol a világbajnok?
Seville és Tebogo automatikusan a döntőbe jutottak.
Kerley-ről még kiderül.
- Szerintem be sem jut. - Negyediknek tűnt.
Szerintem Fred Kerley nem döntőzik.
Úgy tűnik, Kerley a harmadik.
Tavaly nem ezt a Fred Kerley-t láttuk világbajnoki címet nyerni.
Szerintem nem jutott be.
Kerley ideje 10,02 másodperc, nem jutott döntőbe.
Kiesett.
Ja, ez gyenge volt.
Na, erre nem számítottam. Azt hittem, ő nyeri a döntőt.
Micsoda katasztrofális elődöntő!
Azta!
A világbajnok kiesett.
Mi történt a nagy Freddel?
Az elejétől nem volt elég agresszív,
és mikor lemaradt, nem változtatott.
És megfizette az árát.
Nem!
Nem, a másik irányba…
Le akar lépni.
A többiekkel kéne mennie.
De ő visszafele próbál kimenni.
Kérem, álljon meg!
Kimegyek.
A francba!
Mi történt, Fred?
Ne engedjék ki!
- Döntőbe jutottál, igaz? - Nem.
Jól van, nagyfiú. Mesélj az évadról!
Mi történt?
USATF-KAPCSOLATTARTÓ
9,88 alá kellett volna mennem.
A nemzeti bajnokságon és a vébén is alámentem.
De nem sikerült.
- Nem voltál dühös? - Dehogynem.
- Oké. - Nyilván az voltam.
- Érted? - Oké.
De minek ostorozzam magam?
Számomra ezzel elkezdődött 2024.
Tudom, mit kell tennem, hogy erősebb és gyorsabb legyek.
A kaja, a kondi…
Lemondasz az édességről?
- Megér neked annyit az arany? - Igen.
A Red Bullról, meg mindenről. Áldozatokat kell hozni.
Megszerzem, ami jár nekem. Az aranyat.
- Új ember leszel? - Így van.
Ez tetszik.
Végigcsinálom.
EGY NAP A NŐI 100 MÉTERES SÍKFUTÁS DÖNTŐJÉIG
Másfél óránk van dögös csajt csinálni belőled.
Sportolók vagyunk, rengeteget izzadunk.
Úgyhogy vagy négy réteg ragasztót rakok rá,
nehogy futás közben elhagyja a parókát.
VB- ÉS OLIMPIAI DOBOGÓS
Sokaknak akkor jön elő a versenyző énje, ha felrakták a parókát.
De Shericka nem ilyen.
Főleg fekete parókái vannak.
Junelle azt akarja, változtassak.
De nem szeretem a színeket.
Mit rak rád Junelle?
Burgundi vöröset.
Félek.
Burgundi!
Ne félj, Shericka, jó lesz!
Ha nem sikerül jól a verseny,
az mentálisan nagyon megvisel.
Az olimpia után sokáig nem találtam magamra,
mert annyi negatív megjegyzést kaptam, amiért 200-on nem jutottam döntőbe.
A versenyek előtt ez mindig feljön bennem. De azt mondom: „Nem, ez nem én vagyok.”
Mentálisan blokkolom a dolgokat.
Fejben nagyon erős vagyok.
Élnem kell vele.
Mit vársz a holnaptól?
Reggel edzettem,
és az eső ellenére tök jól ment.
- A hajamat is megcsináltatom, bár félek. - Nyugi!
Tudod, hogy Shericka a kedvencem. Neked szurkolok.
Ajánlom is!
Itt az idő.
Nem sokat kell már várnunk, hogy elkezdődjenek
a női 100 méteres síkfutás elődöntői.
Sha’Carri, a 2022-es éved elég rosszul sikerült.
Az amerikai bajnokságban elődöntőbe se jutottál.
Min változtattál a pályán és a pályán kívül?
- Mi segített hozzá egy ilyen remek évhez? - Tavaly nem jutottam a válogatottba, ja.
De ezt minek felhozni? Mindenesetre az, hogy most itt ülök,
annak köszönhető,
hogy a célra fókuszáltam.
Kizártam a zajt, a médiát, az olyanokat, mint maga.
Sha’Carri nem volt rá felkészülve,
hogy kezelje a negatív megjegyzéseket.
Aki ezt nem tudja kezelni, azt a média élve felfalja.
Mire összpontosítasz?
Májusban ideges voltál, nem ment jól.
Kösz, hogy megemlíti, hogy nem ment jól. Ezt mindenki tudta.
Az utálkozóknak annyit üzenek, hogy a motivációm juttatott el ide.
Segített túllépni a kritizálókon.
Megyek tovább előre. Jól érzem magam.
Bármit csinálok, a média lecsap,
és elkezd rajta témázni.
Amit kapok, azt adom vissza.
Én ilyen vagyok, oké?
Hölgyeim és uraim, köszönjük!
Minden sportoló stresszel, amíg el nem dördül a rajtpisztoly.
Edzőként a mi feladatunk, hogy valahogy segítsünk csökkenteni a stresszt.
NŐI 100 MÉTERES SÍKFUTÁS ELŐDÖNTŐK
Sha’Carri Richardson beszélni nagyon tud.
De vajon képes a jamaicai nők szemébe nézni, és legyőzni őket?
Ha arany nélkül megy haza a világbajnokságról,
még kérdésesebb lesz, tud-e teljesíteni.
Vigyázz!
Shelly-Ann Fraser-Pryce arról ismert,
hogy élesben nagyon jó.
Sokan győzelmet várnak tőle, mert már rengetegszer nyert.
Shellyvel gyakorlatilag egyszerre kezdtük.
És ő még mindig nyomja.
Elképesztő, milyen szinten van még mindig.
Magamat is megkérdőjelezem miatta. Talán még maradhattam volna egy kicsit.
Sokan kérdezik, hogy az öt világbajnoki cím után
minek nekem még egy.
Hogyhogy minek?
Kell, és kész!
16× VB-DOBOGÓS
Nem korlátozom be magam.
Nincs már sok időm hátra.
Nem mondhatom azt, hogy ha ez nem sikerül jól,
akkor még van öt évem próbálkozni. Nem.
Ki a jamaicai rövidtávfutás királynője?
Shericka nyilván szeretne az lenni.
És 100 méteren tényleg ő vezeti Jamaicát.
De Shelly-Ann olyan régóta van a csúcson, hogy belőle bármit kinézek.
Ő a világbajnoki címvédő.
Olyat még sosem láttam, hogy a király vagy a királynő
csak úgy átadja a koronát.
Ha besétálok a bemelegítésre,
és a sportolók meglátnak,
azt akarom, hogy tudják: jön a csata.
És minden sportolómmal meg kell küzdeniük.
Rajt!
Ez háború.
Senkit sem szabad alábecsülni. Aki ott áll,
az azért áll ott, mert testileg mindent megtett, hogy ott állhasson.
És ők a versenytársaid.
Tehát kell valami erőforrás a testi erőn túl, hogy győzhess.
Ezért múlik minden a mentális erőn.
Egyértelmű, oké?
Semmit sem hagyunk nekik. Mindent megszerzünk, amit akarunk.
Értesz?
Képes vagy rá. Vágysz rá.
Mindent adj bele!
Minden érzelmedet!
Vágod?
Mindent ki kell engedned magadból.
Oké? Két versenyed van ma este.
Oké? Két verseny. Húsz másodperc. Ennyi.
Oké? Csináljuk meg, tesó!
Még egy rajtot kérek. Figyelj a reakcióidőre!
- Aztán végeztünk. - Igenis!
Ez az álmok arénája.
NŐI 100 MÉTERES SÍKFUTÁS 1. ELŐDÖNTŐ
A címvédő Shelly-Ann Fraser-Pryce.
Két futamra van attól, hogy Szerhij Bubka után
ő is elérje a hatszoros egyéni győzelmet a sportágában.
De előbb a döntőbe kell jutnia.
Megindult a mezőny.
Shelly-Ann Fraser-Pryce nem lazíthat.
Tamari Davis jól halad.
De a szeszélyes jamaicai megmutatja, milyen fából faragták.
Shelly-Ann Fraser-Pryce, 10,89 másodperc!
Döntőbe jutott.
A címvédő esélyt kap a koronája megvédésére.
NŐI 100 MÉTERES SÍKFUTÁS 2. ELŐDÖNTŐ
Azta! Ilyen mezőny még nem sok elődöntőben volt.
Sha’Carri Richardson.
Brutális elődöntői mezőny jutott neki.
Shericka Jackson és Marie-Josée Ta Lou között fut.
Ez a fiatal hölgy sportolói karrierjének eddigi legfontosabb pillanata.
Csak egy újabb verseny. Hajrá!
Tapintható a feszültség.
Csak ketten jutnak automatikusan a döntőbe.
1× VILÁGBAJNOKI DOBOGÓS
Rajtolj időben!
Vigyázz!
Sha’Carri Richardson lassan rajtol.
Nem volt elég jó a reakcióideje.
Lemaradt.
Basszus!
Vajon bírja a nyomást? Utol kell érnie a mezőnyt.
Shericka Jackson, a világ egyik legjobbja végigvágtat a pályán.
És célba is ér!
Bumm!
Ez az, kislány! Ez az!
Ez hiba volt. Nem könnyen mondom ki ezt a szót,
de Sha’Carri Richardson gyengén rajtolt,
és látszik, hogy nagyon fél, hogy nem lesz elég az ideje.
Veszélyben van.
Az elődöntőben
ha nem első vagy második vagy,
várnod kell.
És ha elég gyors voltál, még bekerülhetsz a legjobb nyolc közé.
Lehet, hogy a harmadik elődöntőben valaki gyorsabb nála, és kiesik.
- Mennyivel nyertek? - 10,79-cel.
Sha’Carri Richardson ideje is megvan.
10,84.
Nem koncentráltam eléggé,
úgyhogy rosszul rajtoltam.
Ez mindent megváltoztatott. Itt bármi megtörténhet.
Semmire sincs garancia, és csak egy esélyt kapunk.
Húha! Még egy elődöntő van hátra.
Gyerünk!
NŐI 100 MÉTERES SÍKFUTÁS 3. ELŐDÖNTŐ
Vigyázz!
Szabályos rajt.
Dina Asher-Smith jól elkapta. A jamaicai Morrison kicsit lemaradt.
A brit remekül fut.
De jön a Saint Lucia-i!
Alfred és Brittany Brown végeznek az élen.
Hol vannak már az idők?
DÖNTŐSÖK - ÖSSZESÍTŐ NŐI 100 M
Sha’Carri Richardson bejutott 10,84-gyel!
Ez az!
Tökéletes idő!
Döntőbe jutottam?
Bejutottál, igen.
Szép volt, Sha’Carri!
Gratulálok!
Szép volt! Szeretlek!
Jackson, Ta Lou, Richardson és Fraser-Pryce.
Minden idők nyolc leggyorsabb nője közül négyen döntősök.
Ez mutatja, milyen a mezőny.
Egy rövid szünet után hamarosan jön a döntő.
A világbajnokság döntőjére még 20 percünk van felkészülni.
Edzőként az a dolgom,
hogy ebben a 20 percben azt csináljuk,
ami a leginkább segíti a sportolóm sikerét.
Úgy döntöttem, a rajtot gyakoroljuk.
Muszáj jól rajtolnia a döntőben.
Készen állok a 100 méterre.
A döntőre
már mind elképesztően eltökéltek vagyunk.
Ahogy rajthoz állunk, a pálya csatatérré változik. És mindent beleadunk.
- Csak egy újabb verseny. - Csak egy újabb verseny.
Sok sikert!
Van hozzád egy kérdésem. De csak ott fogom feltenni.
Ne szavakkal válaszolj!
- Hanem tettekkel, oké? - Igenis!
Gyere!
Ki a leggyorsabb?
Jól van.
- Értesz? - Értelek.
Csináljuk!
NŐI 100 MÉTERES SÍKFUTÁS DÖNTŐ
Kezdődik a női 100 méteres síkfutás döntője.
A kilences sávban az idén 10,71-gyel
a legjobb időt futott amerikai.
Sha’Carri Richardson!
Gyerünk, kislány! Csak magadra figyelj!
A négyes sávban a 200 méteren háromszoros világbajnok jamaicai.
Shericka Jackson!
Az ötös sávban a tízszeres világbajnok
és háromszoros olimpiai bajnok jamaicai.
Shelly-Ann Fraser-Pryce!
Ki a világ leggyorsabb nője? Hamarosan kiderül.
Rajthoz!
Gyorsan rajtolj! Gyorsan!
Vigyázz!
Gyerünk, kislány! Gyerünk!
Elsőre szabályos a rajt.
Mit tud még Shelly-Ann Fraser-Pryce?
Jól rajtol, de jön Shericka Jackson!
És itt van Sha’Carri Richardson is!
Gyerünk!
Sikerül neki?
Gyerünk, kislány!
Sha’Carri Richardson a semmiből!
Sha’Carri Richardson világbajnok!
Ez az!
Elképesztő teljesítmény!
Richardson ment, mint a rakéta!
Negyven éve nem történt ilyen.
A nőknél és a férfiaknál is példátlan, hogy valaki időeredménnyel jut döntőbe,
aztán világbajnok lesz 100 méteren.
Sha’Carri Richardson megcsinálta.
A jamaicaiak szóhoz sem jutnak!
Richardson maga is alig hiszi.
Imádja a szurkolókat, a szurkolók imádják!
A világbajnok új világbajnoki csúccsal
Sha’Carri Richardson!
Elképesztő volt megnyerni.
Igazolta a munkámat, amit beletettem.
A világ láthat és mondhat bármit.
Édesem, én mondom, ez a lány…
Ez a lány mindent megérdemel, amit ma este kap.
Mindent megérdemel.
A világbajnokságok 1983-as kezdete óta
ez a leggyorsabb női idő 100-on.
Tudom, milyen régóta dolgozol az aranyért.
Te inspiráltál! És te!
A királynők!
Az áldozatok, amiket meghoztam, az idő, amit erre szántam,
az energia, amit beleraktam,
minden, amit ezért tettem, most meghozta az eredményét.
Nagy ölelés, tesó!
- Ez az, öreg! Gyere! - Szép munka!
- Szép! - Szép!
Köszönöm szépen!
SHA’CARRI ÉDESANYJA
Világbajnokok vagyunk!
Erről beszélek, kislány!
Így kell ezt!
Megcsináltuk?
Imádom!
Úgy szeretlek, kislány!
Megcsináltad!
Annyit dolgoztál érte!
Mindent megérdemelsz, amit kapsz.
Élvezd ki a holnapot!
- És a holnaputánt is! - Igenis!
Kiérdemelted, kislány.
Most indul csak be az út.
- És örülök, hogy mögötted ülhetek. - Szeretlek!
Jól van, gyerünk!
Eljött a férfi 100 méteres síkfutás döntője.
ITT A DÖNTŐ!
Nyolc sportoló szívét-lelkét beleadja a világraszóló dicsőségért.
Gyorsabbak 100-on, mint idén Noah.
Izgulok. Nagyon izgulok.
Rajthoz!
Vannak néha sporttörténeti pillanatok, amik rabul ejtenek a bizonytalanságukkal.
Vigyázz!
És a világ csak vár szájtátva.
Ez is egy ilyen pillanat.
A feliratot fordította: Lipták András